MARGELIS
TRAVEL SERVICES & COACH OPERATOR
 ΣΑΤΩΒΡΙΑΝΔΟΥ 3  –  ΠΑΤΡΑ,  262 23
    ΤΗΛ:2610278259 &2610222350 
e-mail: info@margelis.eu   www.margelis.eu 
Αμμουλιανή – Δρένια 
Κρουαζιέρα Αγίου Όρους  

4  ΗΜΕΡΕΣ 
	ΑΝΑΧΩΡΗΣΗ
	ΕΠΙΣΤΡΟΦΗ

	21/09
	24/09



1η ΗΜΕΡΑ: ΠΑΤΡΑ – ΑΜΜΟΥΛΙΑΝΗ     
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού Σταυρός – Ιερισσός – Ν. Ρόδα – Τρυπητή όπου θα επιβιβασθούμε στο ferry boat που θα μας φέρει σε 10’ στην Αμμουλιανή. Άφιξη το απόγευμα και τακτοποίηση στο ξενοδοχείο. Στο μικρό αυτό νησί  θα βρείτε τον επίγειο παράδεισο της ανεμελιάς και της χαλάρωσης. Είναι ένας ειδυλλιακός συνδυασμός χρυσής και ψιλής αμμουδιάς, γαλαζοπράσινης θάλασσας, βλάστησης και γιγαντόσχημων βράχων. Οι απομονωμένοι κόλποι της αποτελούν τον ιδανικό προορισμό για όσους επιθυμούν ηρεμία και ξεκούραση. 

2η ΗΜΕΡΑ: ΑΜΜΟΥΛΙΑΝΗ (ΔΡΕΝΙΑ)
Ημέρα ελεύθερη να κολυμπήσετε στα θαυμάσια νερά της περιοχής. Θα επισκεφθούμε με τουριστικό σκάφος τα γειτονικά Δρένια, γνωστά και ως Γαϊδουρονήσια. Το σύμπλεγμα αυτό αποτελείται από 6 μικρά νησάκια, το μεγαλύτερο από τα οποία ονομάζεται Δρένια. Είναι ένας τουριστικά οργανωμένος προορισμός με ομπρέλες, ξαπλώστρες, και μια ταβέρνα-αναψυκτήριο και αποτελεί πόλο έλξης για τους επισκέπτες, που επιλέγουν τις καταπληκτικές παραλίες με τα πεντακάθαρα νερά για να κάνουν τα μπάνια τους. Το μεσημέρι θα επιστρέψουμε στην Αμμουλιανή. Το απόγευμα ελεύθερο να επισκεφθείτε κάποια από τις παραλίες του νησιού (Αλυκές / Μεγάλη Άμμος / Άγιος Γεώργιος) με το mini-bus της γραμμής. 

3η ΗΜΕΡΑ: ΑΜΜΟΥΛΙΑΝΗ  (κρουαζιέρα στο ΑΓΙΟΝ ΟΡΟΣ)
Πρωινό και στη συνέχεια θα επιβιβασθούμε σε τουριστικό σκάφος που πραγματοποιεί τον περίπλου της δυτικής πλευράς του Αγίου Όρους. Θα θαυμάσουμε από κοντινή απόσταση τη ξεχωριστή μοναστική πολιτεία με τη μοναδική αρχιτεκτονική που είναι σκαρφαλωμένη σε ένα παρθένο φυσικό τοπίο. Δασωμένα βουνά, κατάφυτοι λόφοι, και απάνεμοι κολπίσκοι, συνθέτουν μια μοναδική εικόνα. Κατά μήκος της διαδρομής θα δούμε την Ρώσικη σκήτη, την μονή Δοχειαρίου, την μονή Ξενοφώντα, την μονή Αγίου Παντελεήμων, την μονή Ξηροποτάμου, την μονή Σίμονως Πέτρα, την μονή Οσίου Γρηγορίου και την μονή Αγίου Παύλου. Επιστροφή το απόγευμα στην Αμμουλιανή

4η ΗΜΕΡΑ: ΑΜΜΟΥΛΙΑΝΗ – ΑΓ. ΠΑΪΣΙΟΣ – ΠΑΤΡΑ 
Πρωινό και αναχώρηση για τη Σουρωτή Θεσσαλονίκης, όπου θα επισκεφθούμε τον τάφο του Αγίου Παϊσίου, στο Ιερό Ησυχαστήριο Αγίου Ιωάννου του Θεολόγου. Στη συνέχεια θα αναχωρήσουμε με ενδιάμεσες στάσεις για τη Πάτρα. Άφιξη στη Πάτρα το βράδυ.

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	Σε δίκλινο  δωμάτιο
	Σε Μονόκλινο δωμάτιο

	310 €
	430 €




ΠΕΡΙΛΑΜΒΑΝΟΝΤΑΙ:
· Διαμονή στο ξενοδοχείο SUNRISE στην Αμμουλιανή με πρωινό σε μπουφέ
· Εισιτήρια F/B Τρυπητή – Αμμουλιανή 
· Ο περίπλους του Αγίου Όρους με τουριστικό σκάφος 
· Η μεταφορά στη Δρένια με τουριστικό σκάφος
· Μεταφορά / περιηγήσεις με πούλμαν σύμφωνα με το πρόγραμμα 
· Φόρος διαμονής

ΣΗΜΕΙΩΣΕΙΣ:
· Προκαταβολή για κράτηση θέσης: 100 €, εξόφληση έως 5 ημέρες πριν την αναχώρηση
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. 


ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν 
· Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών. 
· Οι μετακινήσεις στα νησιά του Αιγαίου πραγματοποιούνται με τοπικά συνεργαζόμενα πούλμαν 
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς. 





